DOI: 10.14457/tu.the.2014.128
title: การเปิดรับข่าวสาร ทัศนคติ และแนวโน้มพฤติกรรมของผู้เปิดรับเว็บไซต์ช้อปปิ้งออนไลน์ www.weloveshopping.com

description: การศึกษาวิจัยเรื่อง “การเปิดรับข่าวสาร ทัศนคติ และแนวโน้มพฤติกรรมของผู้เปิดรับเว็บไซต์ช้อปปิ้งออนไลน์  www.weloveshopping.com” เป็นการวิจัยเชิงปริมาณ (Quantitative Research) ที่เก็บข้อมูลเชิงสำรวจ (Survey Research) แบบการศึกษาภาคตัดขวาง (Cross-Sectional Study) ซึ่งเป็นการเก็บข้อมูลเพียงครั้งเดียว ณ จุดเวลาใดเวลาหนึ่ง โดยมีประชากรที่ใช้ในการศึกษาคือประชาชนทั้งเพศชายและเพศหญิง ที่ทำการเปิดรับข่าวสารจากเว็บไซต์ช้อปปิ้งออนไลน์ www.weloveshopping.com โดยมีอายุตั้งแต่ 18 ปีขึ้นไป และเคยเปิดรับมาแล้วอย่างน้อย 3 เดือน ผู้วิจัยได้ใช้วิธีการสุ่มตัวอย่างแบบลูกโซ่ (Snowball Sampling) โดยทำการเลือกตัวอย่างแรก และให้ผู้นั้นเป็นผู้ให้คำแนะนำในการเลือกตัวอย่างถัดไป จนกระทั่งได้ขนาดตัวอย่างครบจำนวน 400 คนผลการวิจัย พบว่า กลุ่มตัวอย่างเป็นเพศหญิงมากกว่าเพศชาย  ส่วนใหญ่มีอายุอยู่ในช่วง  25-31 ปี มีการศึกษาสูงสุดในระดับปริญญาตรี กลุ่มตัวอย่างส่วนใหญ่มีรายได้ส่วนตัว 10,001-20,000 บาทต่อเดือน  และประกอบอาชีพพนักงานบริษัทเอกชนมากที่สุดด้านการเปิดรับข่าวสารในเว็บไซต์ช้อปปิ้งออนไลน์ www.weloveshopping.com ของผู้เปิดรับ สามารถอธิบายได้ดังนี้  ผู้เปิดรับส่วนใหญ่มีความถี่ในการเข้าใช้ 1-3 ครั้งต่อเดือน รองลงมาคือ 4-6 ครั้งต่อเดือน  ช่วงเวลาในการเข้าใช้เว็บไซต์ เป็นเวลา 18.01-21.00 น. มากที่สุด  สำหรับระยะเวลาในการเข้าใช้เว็บไซต์ ผู้เปิดรับส่วนใหญ่เข้าใช้ในระยะเวลา 16-30 นาทีต่อครั้ง และระยะเวลาที่ผู้เปิดรับในการเข้าใช้เว็บไซต์ตั้งแต่แรกเริ่มจนถึงปัจจุบันเป็น ระยะเวลา 3-6 เดือนมากที่สุด  ผู้เปิดรับมีความสนใจในข้อมูลข่าวสาร ประเภทเสื้อผ้าและแฟชั่น นาฬิกา มากที่สุด รองลงมาคือ เครื่องสำอางด้านพฤติกรรมการซื้อสินค้าของผู้เปิดรับเว็บไซต์ช้อปปิ้งออนไลน์ www.welove shopping.com สามารถอธิบายได้ดังนี้ ผู้เปิดรับส่วนใหญ่ไม่เคยซื้อสินค้ามากกว่าผู้เปิดรับที่เคยซื้อสินค้า สำหรับหมวดหมู่สินค้าที่เลือกซื้อของผู้เปิดรับเว็บไซต์ช้อปปิ้งออนไลน์ www.welove shopping.com พบว่า ผู้เปิดรับส่วนใหญ่เลือกซื้อเสื้อผ้าและแฟชั่น นาฬิกา รองลงมาคือ เครื่องสำอาง  และเหตุผลในการตัดสินใจซื้อสินค้า พบว่า สินค้ามีให้เลือกมากมายหลากหลายประเภทเป็นเหตุผลที่ผู้เปิดรับเลือกซื้อมากที่สุด รองลงมาคือ การเลือกซื้อสินค้าในเว็บไซต์ทำได้ง่าย สะดวก รวดเร็ว ไม่ต้องเดินทางไปเลือกซื้อด้าน ทัศนคติต่อเว็บไซต์โดยรวม อยู่ในระดับที่เห็นด้วย ซึ่งเป็นทัศนคติเชิงบวก เมื่อพิจารณาผ่านส่วนประสมทางการตลาดออนไลน์ทั้ง 6 ประเภท พบว่าผู้เปิดรับมีความรู้สึกเห็นด้วยในระดับสูงด้านการรักษาความเป็นส่วนตัว รองลงมาคือ ด้านการส่งเสริมการตลาด ด้านการจัดจำหน่าย  ด้านผลิตภัณฑ์  และผู้เปิดรับมีความรู้สึกเห็นด้วยในระดับปานกลางด้านราคา  และด้านการให้บริการแบบเจาะจงด้านแนวโน้มพฤติกรรมโดยรวมเห็นด้วยต่อเว็บไซต์อยู่ในระดับปานกลาง เมื่อพิจารณาโดยแต่ละด้าน พบว่า ผู้เปิดรับมีความตั้งใจในระดับปานกลาง ด้านการเปิดรับข่าวสาร มากกว่า ด้านการตัดสินใจซื้อจากการทดสอบสมมติฐาน ลักษณะทางประชากรที่แตกต่างกันของผู้เปิดรับเว็บไซต์ช้อปปิ้งออนไลน์ www.weloveshopping.com มีการเปิดรับข่าวสารด้านความถี่ในการเข้าใช้ (ครั้งต่อเดือน)  แตกต่างกัน พบว่า เพศ อายุ ระดับการศึกษาสูงสุด  อาชีพ และรายได้ส่วนตัวต่อเดือน จะมีการเปิดรับข่าวสารด้านความถี่ในการเข้าใช้ (ครั้งต่อเดือน) แตกต่างกันจากการทดสอบสมมติฐานลักษณะทางประชากรที่แตกต่างกันของผู้เปิดรับเว็บไซต์ช้อปปิ้งออนไลน์ www.weloveshopping.com มีทัศนคติต่อเว็บไซต์ แตกต่างกัน พบว่า เพศที่แตกต่างกันของผู้เปิดรับเว็บไซต์ช้อปปิ้งออนไลน์ www.weloveshopping.com มีทัศนคติต่อเว็บไซต์โดยรวม ไม่แตกต่างกัน ในขณะที่ อายุ ระดับการศึกษาสูงสุด อาชีพ รายได้ส่วนตัวต่อเดือนของผู้เปิดรับเว็บไซต์ช้อปปิ้งออนไลน์ www.weloveshopping.com มีทัศนคติต่อเว็บไซต์โดยรวมแตกต่างกันจากการทดสอบสมมติฐานการเปิดรับข่าวสารด้านความถี่ในการเข้าใช้ (ครั้งต่อเดือน) ของผู้เปิดรับเว็บไซต์ช้อปปิ้งออนไลน์ www.weloveshopping.com  มีความสัมพันธ์กับทัศนคติต่อเว็บไซต์โดยรวม พบว่า การเปิดรับข่าวสารด้านความถี่ในการเข้าใช้ (ครั้งต่อเดือน) ของผู้เปิดรับเว็บไซต์ช้อปปิ้งออนไลน์ www.weloveshopping.com  ไม่มีความสัมพันธ์กับทัศนคติต่อเว็บไซต์โดยรวมจากการทดสอบสมมติฐานทัศนคติต่อเว็บไซต์โดยรวมของผู้เปิดรับเว็บไซต์ช้อปปิ้งออนไลน์ www.weloveshopping.com มีความสัมพันธ์กับแนวโน้มพฤติกรรมต่อเว็บไซต์โดยรวม พบว่า แนวโน้มพฤติกรรมต่อเว็บไซต์โดยรวม พบว่า ทัศนคติต่อเว็บไซต์โดยรวมของเปิดรับเว็บไซต์ช้อปปิ้งออนไลน์ www.weloveshopping.com มีความสัมพันธ์กับแนวโน้มพฤติกรรมเว็บไซต์โดยรวม